Gilulis
Gilulis (dar vadinamas Gilučiu, Gylučiu) – ežeras rytų Lietuvoje, Švenčionių rajone, 9 km į pietvakarius nuo Pabradės, 3 km į šiaurės rytus nuo Žeimenos ir Neries santakos. Ilgis rytų-vakarų kryptimi 0,8 km, plotis iki 0,38 km. Altitudė 118,3 m. Giliausia vieta siekia 16,7 m. Ežero kilmė rininė. Kranto linija vingiuota, jos ilgis 2,25 km. Krantai statūs, aukšti, apaugę mišku (Žaliašilio miškas). Per Gilulio ežerą iš rytų į vakarus prateka Žeimenos intakas Petruškė. Šalia ežero įsikūrę Karalinavo ir Kazimieriškės kaimai.